

Индия – Култура, Религия и Йога

***Делхи – Хардивар – Ришикеш – Делхи – Агра – Пушкар – Варанаси – Сарант – Калкута – Маяпур – Камарпукур – Тарапит – Калкута***

**Дата: 10.04.2015**

**Цена: 1878 евро**

**1 ден : Делхи**

Когато пристигнете на летището в Делхи, ще ви посрещне наш представител. След това ще има топло посрещане с гирлянди от свежи цветя.

След кратък отдих ще посетите: Монументът Кутуб, който е вторият по височина в Индия; Бангла Сахиб, Храмът „Лотус“ – храм на бахайската религия; ще минете покрай Парламентът на Индия, Президентската къща и портата „Индия“. Следва посещение на джамията – Джама масджид - най-голямата джамия в страната, Радж Гхат – мястото, където е кремиран Махатма Ганди, ще минете покрай Червената крепост и ще посетите старият пазар в Делхи – пазар за подправки и за сребро.

Свободно време. Вечеря. Нощувка.

**2 ден: Делхи – Хардивар/Ришикеш с влак**

Рано сутринта се отправяте към гарата, където ще хванете влак за Харидвар ( 06:45 ). Трансфер до хотела. След кратка почивка следва туристическа програма: мостът Лакшман Джхула, Рам Джхула – популярно място, тъй като там се намират някои от най-известните Ашрами в Индия – Гийта Бхаван и Суарг Ашрам; Храмът Неелкантх Махадев, където според легендите Шива е пиел отровна течност, дадена му от демони и богове за безсмъртие. След това се отправяме към храмът Бхарат Мандир и към Тривени Гатх – най-известната баня, където пилигримите са се къпели преди да посетят храмовете. За желаещите – възможност да се потопят във водите на река Ганг и да присъстват на церемония „Аарати“. След това – посещение на Ашрам в Харидвар и Ришикеш.

Вечеря. Нощувка.

**3 ден: Харидвар / Ришикеш – йога занимания**

Рано сутринта – йога и медитация.

Свободно време. Вечеря. Нощувка в хотела.

**4 ден: Харидвар – Делхи с влак; Делхи – Агра с автобус**

Рано сутринта – трансфер до гарата. След притигане в Делхи – трансфер до Агра и посещение на Червената крепост ( в зависимост от времето ). Вечеря. Нощувка в хотел в Агра.

По желание: шоу-програма за Тадж Махал в 18:30 в зала „Калакрити“

**5 ден: Агра – Пушкар**

Посещение на Тадж Махал по изгрев. Връщане в хотела за закуска. Напускаме хотела и продължаваме за Пушкар. По пътя ще посетим крепостта Фатехпур Сикри.

Настаняване в хотел в Пушкар. Вечеря. Нощувка.

**6 ден: Пушкар**

След закуска – посещение на храма Брахма – една от главните атракции в Пушкар. Това е единственото място, където Брахма е почитан. Храмът е от голямо значение за хиндуистите. В него се намира статуя на Брахма в цял ръст, с четири ръце. Подът на храма е покрит с бял мрамор, а по стените има сребърни монети. Продължаваме към езерото Пушкар – още една от забележителностите на града. Според легендата, лотус е паднал от ръката на Брахма в тази долина. Езерото се е появило от това място. Езерото е заобиколено от 500 храма, 52 двореца и 52 планински прохода.

След това – Сафари с камили.

Вечеря. Нощувка в хотела в Пушкар.

**7 ден: Пушкар – Делхи. / 402км – 8 часа/ Делхи – Варанаси – самолет**

След ранната закуска – трансфер до летището в Делхи за полет до Варанаси.

Пристигане във Варанаси и трансфер до хотела. Вечеря. Нощувка.

**8 ден: Варанаси - Сарнат**

След закуска се отправяме към Сарнат – място, където Буда е намерил Просветление.

Чаукханди Ступа: първият монумент, който виждаме, когато влезем в Ступа. Това е тухлено възвишение, построено от император Ашока. Дхамек Ступа: най-забележителната структура в Сарнат – цилиндрична колона, висока 28 метра. В основата си има флорални орнаменти. Мулагандха Кути Вихар – модерен храм, построен от Махабодхийското общество. Има красиви фрески, направени от Косетсу Носу, известен японски художник. Музеят Сарнат: той съдържа богата клекция от будистки скулптори. Музеят работи всеки ден от 10 до 17ч. без петък. Тай Темпъл – известен с красивите заобикалящи го градини.

Следва посещение на Випасана – център за медитация, който се намира в красив парк. Техниката за медитация Випасана се практикува в Индия повече от 2500 години.

Следва разходка с рикши и посещение на шоу със светлини около река Ганг – под ритъма на санскритски мантри, под удара на барабани, реката се покрива с цветя, тамян, сандалово дърво, мляко и аленочервен цвят. След това първо се пуска пламтящ камфор, следван от множество запалени лампи „аарти“, които се издигат и спускат към водата. Отражението на фенерите е знак, че Ганг приема поклонението.

Вечеря. Нощувка в хотел.

**9 ден: Варанаси – Калкута със самолет**

Денят е посветен на Варанаси. Сутринта – посещение на йога Мандир. Шри йога Мандир означава „храмът на йога, където хората могат да останат и да изучават йога в идеална атмосфера“ какъвто е ашрамът на Риши. Йога Мандир е построена на брега на свещената река Ганг. След това ще се возим с лодка по река Ганг и ще наблюдаваме хората, които се молят на свещените води. След това – посещение на Шри Каши Вишванат Мандир.

Връщане в хотела за закуска.

След това нашата обиколка продължава с храма Санкат Мочан – не се знае кога и от кого е построен този храма. Знае се само, че първоначално е бил малка постройка, която е надграждана с годините. Храмът Тулси Манас е следващата ни спирка. Той е известен с това, че именно тук е създадена Рамаяна.

Привечер – полет за Калкута. След кацане на летището – трансфер до хотела, вечеря и нощувка.

**10 ден: Калкута – Камарпукур - Кришнанагар**

Закуска в хотела. Отпътуване за Кармапукур.

Кармапукур: Днес градът е известен като рожденото място на Шри Рамакришна. Той придобива световно значение след като неговият център се е причислил към Ramakrishna Math&Mission, световна религиозна и филантропска организация. Тук старата ведическа традиция е съживена от самия Учител., и е продължена по-късно от неговия ученик, великият „Циклоник Монк“, Свами Вивекенада. Той пропагандира идеалите на Шри Рамакришна за „Хармония на световните религии“ и „ Да служиш на човечеството“.

Отпътуване за Кришнанагар: разположен е на река Жаланги. Градът е кръстен на Раджа Кришна Чандра Рай и е известен туристически център. Християнските поклонници придават голямо значение на града. Тук през 1840 година е построена протестантска църква, а през 1898 е изградена Католическа катедрала.

Вечеря и нощувка в хотел в Кришнанагар.

**11 ден: Кришнанагар – Маяпур - Тарапит**

Закуска. Отпътуване за Маяпур – Маяпур е разположен по бреговете на Ганг, на 130 км северно от Калкута. Центърът на ISKCON е разположен там и е считан за свещено място от последователите на Гаудия Ваишнависм, като рождено място на Чайтаня Махапрабху, разглеждан като специално превъплъщение на Кришна в настроението Радха. Посещавано е от милиони поклонници всяка година.

Терапит – това е малък храмов град близо до Рампурхат в окръг Бирбхум, който се намира в щатът Западен Бенгал, познат със своя тантрически храм, и околните земи, където се извършват тантрически ритуали.

Вечеря и нощувка в хотел в Терапит.

**12 ден: Храмът Тарапит - Калкута**

Сутринта ще посетим храмът, който е посветен на богинята Тара. Градът носи името си от асоциацията, където се намира най-важното място за поклонение и култ към богинята Тара. Тарапит е известен също така и с Бамакхепа, познат като „лудият светец“, който се е покланял в храма и е живял в земите около него като лечител и е практикувал и усъвършенствал йога и тантрическо изкуство под надзора на друг известен светец, познат като Кайлашпатхи Баба. Бама Кхепа е посветил целият си живот на поклонение на Майка Тара. Неговият ашрам също се намира близо до храма.

Привечер – отпътуване за Калкута. Настаняване в хотел. Вечеря. Нощувка.

**13 ден: Калкута – Делхи**

Закуска. Посещение на храма Дханшинесвар Кали. Той е поклоннически център на хиндуизма. Оригиналният храм е бил построен преди около 350 години. Легендата разказва, че когато тялото на Сати, жената на Шива, било разкъсано на парчета от Сударшан Чакра, един от нейните пръсти бил паднал тук.

Ашрам Парамаханса Йогананда – Парамаханса Йогананда е известен като бащата на Йога за Запада. Обществото, което той основава през 1917 година, цели мир и хармония между хората от различни раси и разкриване на красотата на всяка култура.

Посещение на пазар за цветя и мостът Хоурах.

Според полетното разписание, трансфер до летището в Калкута за полет до Делхи. От Делхи – полет до Истанбул.

**Цената включва:**

Самолетни билети по програмата

Посрещане със цветни огърлици

12 нощувки

12 закуски и 12 вечери

Трансфери, обиколки и екскурзии с частно превозно средство с климатик

Билети за влак с климатик

Сафари с камили

Йога занимания в Харидвар – Ришикеш

Разходка с лодка по река Ганг във Варанаси

Представител за Делхи-Харидвар-Агра-Пушкар-Делхи

Тантра Пуджа в Тарапит

Бутилка минерална вода всеки ден

Всички туристически такси

**Цената не включва:**

Летищни такси – 291 евро ( цената подлежи на потвърждение );

Медицинска застраховка за 15 дни с покритие 5000 евро към „Булстрад Живот“ за лица на възраст до 65 г. – 13 лв, за лица на възраст от 65 г. до 70 г. – 19 лв, за лица на възраст от 70 г. до 75 г. – 26 лв, за лица на възраст от 75 г. до 80 г. – 38 лв;

Виза за Индия – 105лв

Бакшиши за шофьора и екскурзовода

Разходи от личен характер

По желание – застраховка „Отмяна на пътуването“

**Необходими документи за издаване на виза за Индия:**

Паспорт в оригинал с минимална валидност 6 месеца след предполагаемата дата на връщане от Индия. В паспорта трябва да има поне 2 свободни страници, където да бъде положена визата;

Две цветни снимки с размери 2” x 2” (5.08 x 5.08 см)

**Полетно разписание:**

София – Истанбул: 10:55 – 11:25

Истанбул – Делхи: 20:00 – 05:25

Делхи – Истанбул: 06:55 – 10:35

Истанбул – София: 19:10 – 20:30

**Разписание на влаковете:**

Делхи – Харидвар – 06:45 – 11:20 - DEHRADUN SHTBDI

Харидвар – Делхи – 06:23 – 11:10 – DEHRADUN EXP

**Автобус:**

Делхи – Агра: 250км – около 4 часа

Агра – Пушкар: 380км – около 7 часа

Пушкар – Делхи: 402км – около 8 часа

Калкута – Камарпукур: 120км – около 3.5 часа

Карампукур – Кришнанагар: 170км – около 4 часа

Кришнанагар – Маяпур: 30км – около 1 час

Маяпур – Тарапит: 190км – около 5 часа

Тарапит – Калкута: 250км – около 6 часа